paragraph_text: Divlji pelin (obični pelin, lat. Artemisia vulgaris) je biljka iz roda Artemisia, porodica Asteraceae. Udomaćena je u Europi, Aziji, sjevernoj Africi, te na Aljasci, dok je u drugim dijelovima sjeverne Amerike naturalizirana, te se smatra invazivnom vrstom. Raste na tlu bogatom dušikom,na zapuštenom zemljištu i uz puteve. Naraste do 2 metra visine. Cvate od srpnja do rujna. Biljka je dugo korištena kao začin, ljekovita biljka te za dimljenje prostorija, u svrhu pročišćenja. Koristi se i u kineskoj tradicionalnoj medicini.